I anledning af befrielsesdagen 4. maj, blev dagen fejret i Nordjyllands Domkirke, Budolfi Kirke, med en ganske særlig friheds-gudstjeneste, som biskop Henning Toft Bro stod for. - Dagen efter at Danmark var blevet befriet forestiller jeg mig, at også nogle af jer, der er her i dag, oplevede det som en dybfølt glæde og som et håb for fremtiden. Mennesker gjorde ting, de ellers ikke gjorde: Man dansede, sang, elskede, græd og gav hinanden knus og jublen ville ingen ende tage. Et strækt udtryk for denne overstrømmende glæde, og det var hvad jeg så på et købmandsskilt. På skiltet stod der med sirlige bogstaver: Lukket på grund af glæde, prædiker han fra prædikestolen. Det var ikke mange gæster, der var plads til i domkirken under prædiken. Men nu kan du, hjemme fra stuen, læne dig tilbage og se den på TV2 Nord. Gudstjenesten sendes i aften på kanalen og her på vores website klokken 19.45. Kan du ikke vente så længe, kan du se den allerede nu øverst i artiklen.
Kom med i Budolfi Kirke hvor biskop Henning Toft Bro tirsdag holdt en ganske særlig friheds-gudstjeneste. Det er i aften på TV2 Nord klokken 19.45.